钦定古今图书集成/明伦汇编/官常典/第647卷 > 尤袤
## 钦定古今图书集成/明伦汇编/官常典/第647卷 > 尤袤

按《宋史》本传：“袤字延之，常州无锡人。绍兴十八年，擢
进士第。尝为泰兴令，问民疾苦，皆曰：‘邵伯镇置顿，为
金使经行也，使率不受而空厉民。漕司输槀秸，致一
束数十金，二弊久莫之去。乃力请台阃，奏免之。县旧
有外城，屡残于寇，颓毁甚，袤即修筑。已而金渝盟，陷
扬州，独泰兴以有城得全。后因事至旧治，吏民罗拜’”
曰：“此吾父母也。”为立生祠。